Раўнакрылыя стракозы

Раўнакрылыя стракозы (Zygoptera) — падатрад насякомых атрада стракоз.

 Апісанне 
Стракозы сярэдніх памераў (даўжыня брушка да 40, крылаў да 33 мм). Вочы несудатыкальныя. Пярэднія і заднія крылы аднолькавыя па форме і памерах (адсюль назва), празрыстыя, дымчатыя або цёмна-сінія, маюць крылавы чатырохвугольнік, у спакоі складзены над брушкам. Ніжнія анальныя прыдаткі ў самцоў парныя. 

 Пашырэнне 
Павольна лётаюць каля самай зямлі сярод травы і хмызыяку. На Беларусі вядома каля 25 відаў з сямействаў лютак, прыгажунь, стрэлак.

 Асаблівасці біялогіі 
Дарослыя і лічынкі — драпежнікі. Знішчаюць камароў і іншых насякомых. Лічынкі раўнакрылых стракоз — корм для рыб.

Яйцы адкладваюць у тканкі водных раслін. Развіццё з няпоўным ператварэннем. Лічынкі падобныя да дарослых; на канцы брушка у іх ёсць жабры ў выглядзе трох лістападобных прыдаткаў; ніжня губа ператворана ў спецыяльны хапальны оргаы — маску.

 Літаратура